આ ફિલ્મમાં કપિલ દેવનો રોલ પ્લે કરી રહેલા રણવીર સિંઘે 1983માં ઇન્ડિયાને મળેલી જીત વિશે બધાને સોશિયલ મીડિયા પર યાદ અપાવી હતી. આ ફિલ્મમેકરને પૂછવામાં આવ્યું કે, અત્યારના તબક્કે રણવીર આ ફિલ્મ સાથે કેવી રીતે સંકળાયેલો છે. કબીરે જણાવ્યું હતું કે, 1983ની ટુર્નામેન્ટ વિશે તેમને જે કોઈ પણ માહિતી મળે તો તેઓ એનાથી તેના હીરોને વાકેફ કરતા રહે છે. જેથી તે આ વર્ષના અંત સુધીમાં કેમેરાનો સામનો કરવા માટે તૈયાર થાય. આ ડિરેક્ટર કહે છે કે, ‘આ એક એવો પ્રોજેક્ટ છે કે જેના માટે ખૂબ તૈયારી કરવાની જરૂર પડે. શરૂઆતમાં અમે અમુક ભાગ માટે ઇન્ડિયામાં શૂટ કરીશું. જેના માટે રણવીર કે બીજા કોઈ પણ એક્ટરની જરૂર નથી.